Enova vil hurtiglade distriktene - auto motor og sport Enova vil hurtiglade distriktene - auto motor og sport
Home » Bilhold » Enova vil hurtiglade distriktene
Skrevet den 30. juni 2017
– Dette blir et startskudd for de mange stedene hvor elbilsatsingen ennå ikke har kommet i gang. Ordningen er relevant for aktører i nesten 300 kommuner, og vi håper å sparke i gang markedet i flest mulig av disse, sier markedsdirektør Audhild Kvam i Enova.
Enova støtter inntil to hurtigladere i hver kommune, og søknadene blir behandlet etter først-til-mølla-prinsippet.
– Vi vil evaluere støttetilbudet årlig, og kan ikke si noe om hvor lenge tilbudet vil gjelde. For å framskynde utviklingen er det et poeng å få potensielle aktører i gang så raskt som mulig, og for dem er det uansett en fordel å være tidlig ute lokalt i sin kommune, sier Kvam i Enova.
De siste to årene har Enova støttet byggingen av i alt 230 hurtigladere langs hovedfartsårene i Norge, fra Kristiansand i sør til Tromsø i nord. Denne satsingen bidro til en sammenhengende og helhetlig dekning av ladestasjoner langs de viktigste transportkorridorene. Det nye tilbudet supplerer korridorsatsingen.
– Dette åpner for utvidet bruk av elbil på nye steder og for flere brukergrupper. Den nye satsingen kan bli viktig for taxier og annen lokal nyttetransport, samt pendlere og andre med lengre kjørelengder utenfor hovedfartsårene.